Diari Oficial de la Generalitat Valenciana


Sumari del DOGV 2582, del 11-09-1995 (1995/836022)

DECRET 267/1995, de 29 d'agost, del Govern Valencià, pel qual s'accepta la transferència del Centre de Planificació Familiar de l'Ajuntament de Villena.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/08/29/267/dof/vci/html**

### Dades del document

Número de DOGV
:   2582

Data del DOGV
:   11-09-1995

Secció del DOGV
:   DISPOSICIONS GENERALS

Número del document
:   1995/836022


Data del document
:   29-08-1995

Organisme emissor
:   Conselleria de Sanitat i Consum

Tipus de document
:   Decret

DECRET 267/1995, de 29 d'agost, del Govern valencià, pel qual s'accepta la transferència del Centre de Planificació Familiar de l'Ajuntament de Villena.   
A la Comunitat Valenciana, a partir de 1980, els ajuntaments han creat els centres de Planificació Familiar que, juntament amb els dependents de la Diputació Provincial de València i els del Servei Valencià de Salut, completen la xarxa de serveis públics de planificació familiar i sexualitat. La prestació de serveis, en aquesta matèria, és regulada pel Decret 149/1986, de 24 de novembre, del Govern Valencià, i les ordres de la Conselleria de Sanitat i Consum de 31 de març de 1987 i de 30 de gener de 1991. L'ordenació territorial dels centres de planificació familiar i la seua cobertura es va establir mitjançant una altra ordre de 30 de gener de 1991, de l'esmentada conselleria.  
La disposició transitòria tercera de la Llei de la Generalitat Valenciana 8/1987, de 4 de desembre, del Servei Valencià de Salut, estableix la integració de tots els recursos sanitaris públics en un dispositiu funcional únic i l'adscripció al Servei Valencià de Salut dels serveis i dels establiments sanitaris de les entitats locals que es transferesquen a la Generalitat Valenciana.  
Igualment, disposa que la transferència es farà en un termini de tres anys a partir de la publicació de l'esmentada llei en el Diari Oficial de la Generalitat Valenciana. Encara que aquest termini ha estat ampliat en les successives lleis de pressupostos de la Generalitat Valenciana i, últimament, en la disposició transitòria primera de la Llei de la Generalitat Valenciana 12/1994, de 28 de desembre, de Mesures Administratives i de Modificació del Text Articulat de la Llei de Bases de Taxes de la Generalitat Valenciana.  
La disposició transitòria segona del Decret 46/1988, de 12 d'abril, del Govern Valencià, pel qual s'aprovà el Reglament d'Organització i de Funcionament del Servei Valencià de Salut, va preveure la creació d'una comissió mixta per a la transferència i l'adscripció dels serveis i dels establiments sanitaris de les corporacions locals al Servei Valencià de Salut, integrada per representants de les conselleries d'Administració Pública, d'Economia i Hisenda i de Sanitat i Consum, i també de les corporacions locals afectades.  
El Decret 109/1988, de 18 de juliol, del Govern Valencià inclou la creació de la comissió mixta amb les corporacions locals, per a la transferència dels serveis i dels establiments sanitaris al Servei Valencià de Salut, com a instrument idoni la qual aplica el mandat establert en la Llei del Servei Valencià de Salut.  
Aquesta comissió ha estudiat el traspàs del Centre de Planificació Familiar de titularitat de l'Ajuntament de Villena, que resulta adequat en aquest moment.  
En sessió de 21 de juny de 1995 es va adoptar l'acord sobre la transferència del Centre de Planificació Familiar de Villena a la Generalitat Valenciana, que necessita l'aprovació del Govern Valencià mitjançant un decret.  
Per això, a proposta del conseller de Sanitat i Consum i després de la deliberació del Govern Valencià, en la reunió del dia 29 d'agost de 1995,  
DECRETE  
Article primer  
Aprovar l'acord de la comissió mixta de l'Ajuntament de Villena i la Generalitat Valenciana, pel qual es transfereix el Servei de Planificació Familiar de l'esmentat ajuntament a la Generalitat Valenciana, i també els mitjans personals i materials.  
Article segon  
En conseqüència, s'accepta la transferència a la Generalitat Valenciana dels serveis i de les funcions corresponents en els termes i les condicions expressats en el conveni de transferència, que s'inclou com a annex d'aquest decret, i se'n disposa l'adscripció al Servei Valencià de Salut de la Conselleria de Sanitat i Consum.  
Queden traspassats a la Generalitat Valenciana els béns, els mitjans personals, la documentació i els expedients a què fa referència l'acord de la comissió mixta, segons els termes i les condicions que s'hi especifiquen.  
Article tercer  
El traspàs a què fa referència aquest decret serà efectiu a partir del dia 1 de setembre de 1995.  
Article quart  
La Generalitat Valenciana, a través de la Conselleria de Sanitat i Consum, oferirà al personal laboral fix transferit la integració en l'estatut jurídic de personal corresponent aplicable al personal del Servei Valencià de Salut, , d'acord amb les homologacions que la norma d'aplicació d'aquest decret concrete.  
La Conselleria d'Economia i Hisenda i la de Sanitat i Consum adoptaran les mesures necessàries perquè siga efectiva aquesta transferència.  
DISPOSICIONS FINALS  
   
Primera  
Facultar el conseller de Sanitat i Consum perquè dicte les disposicions necessàries per aplicar i desplegar aquest decret.  
Segona  
Aquest decret serà efectiu l'endemà de la seua publicació en el Diari Oficial de la Generalitat Valenciana.  
València, 29 d'agost de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Sanitat i Consum,  
JOAQUíN FARNíS GAUCHíA  
Conveni entre la Generalitat Valenciana i l'Ajuntament de Villena, pel qual s'aprova la transferència a la Generalitat Valenciana de la titularitat del Servei de Planificació Familiar i Sexualitat   
València, 21 de juny de 1995.  
Reunits  
D'una banda, el Sr. Joaquín Colomer Sala, conseller de Sanitat i Consum de la Generalitat Valenciana.  
I de l'altra, el Sr. Vicente Rodes Amorós, alcalde de l'Ajuntament de Villena.  
Exposen  
L'article 38 de l'Estatut d'Autonomia de la Comunitat Valenciana, segons el que preveu l'article 149 de la Constitució, estableix que corresponen a la Generalitat Valenciana, en matèria de sanitat interior, i entre altres, les competències següents:  
- El desplegament legislatiu i l'execució de la legislació bàsica de l'Estat, excepte en allò que fa referència al règim econòmic de la Seguretat Social.  
- L'organització i l'administració dins del seu territori de tots els serveis relacionats amb la matèria que s'expressa i l'exercici de la tutela de les institucions, les entitats i les fundacions en matèria de Sanitat i Seguretat Social, excepte la reserva estatal de l'alta inspecció.  
- La Llei 14/1986, de 25 d'abril, General de Sanitat, estableix, amb caràcter bàsic, les competències de les comunitats autònomes que queden delimitades per exclusió, com les no atribuïdes a l'Estat o, si cal, a altres administracions infracomunitàries.  
La disposició transitòria primera de la Llei 14/1986, de 25 d'abril, General de Sanitat i, en la seua aplicació, les disposicions transitòries segona i tercera de la Llei de la Generalitat Valenciana 8/1987, de 4 de desembre, del Servei Valencià de Salut, estableixen l'adscripció funcional dels serveis i dels establiments sanitaris de les entitats locals al Servei Valencià de Salut.  
Estableixen, igualment, la realització de convenis entre el Govern Valencià i les corporacions locals als efectes de transferir a la Generalitat Valenciana la titularitat dels centres, dels serveis i dels establiments sanitaris actualment dependents de les corporacions locals.  
El Decret 109/1988, de 18 de juliol, del Govern Valencià, estableix a l'article 7 que els acords de transferència se sotmetran a l'aprovació del Govern Valencià i de l'òrgan competent de la corporació local, mitjançant les propostes de convenis entre ambdues administracions.  
En la sessió plenària que es va fer el dia 21 de juny de 1995, la Comissió mixta de transferències en matèria de sanitat entre la Generalitat Valenciana i l'Ajuntament de Villena va adoptar l'acord de transferències.  
Per tot això,  
Acorden  
Primer. Els serveis i els establiments que assumeix la Generalitat Valenciana  
Es traspassen a la Generalitat Valenciana les funcions atribuïdes i la titularitat del servei establert que tot seguit s'especifica, que quedarà adscrit al Servei Valencià de Salut de la Conselleria de Sanitat i Consum:  
La gestió dels serveis i de les funcions fetes pel Centre de Planificació Familiar del qual és titular l'Ajuntament de Villena, regulats pel Decret 149/1986, de 24 de novembre, del Govern Valencià, i les ordres de la Conselleria de Sanitat i Consum de 31 de març de 1987 i de 30 de gener de 1991.  
Segon. Els béns, els drets i les obligacions que es traspassen  
A) Es transfereixen a la Generalitat Valenciana, perquè siguen incorporats al seu patrimoni: els béns afectes als serveis traspassats (annex I).  
Respecte de l'immoble que se cedeix en ús per a mantenir la situació del servei de planificació familiar que és objecte d'aquesta transferència, l'Ajuntament de Villena continuarà assumint el cost del manteniment, la conservació, la neteja i la resta de les despeses i de les obligacions que es deriven de l'ocupació i de la titularitat.  
 B) Les obligacions relacionades amb les funcions i els serveis transferits, reconegudes o no, que no hagen estat satisfetes anteriorment a l'entrada en vigor del decret de transferències, hauran de fer-se per l'Ajuntament de Villena a càrrec del seu pressupost.  
Tercer. El personal adscrit als serveis traspassats  
A) El personal laboral, de caràcter fix, que presta les funcions en el centre de planificació familiar traspassat, dependrà de la Generalitat Valenciana, a través del Servei Valencià de Salut, i quedarà en la situació jurídica que li correspon segons el conveni col·lectiu o la legislació laboral general que hi siga d'aplicació.   
El personal laboral transferit de caràcter fix conservarà el règim econòmic i jurídic que deriva de la seua situació d'origen, sense perjudici que la prestació de serveis s'adapte a les característiques de les institucions sanitàries de la Seguretat Social dependents de la Direcció General del Servei Valencià de Salut, i de la potestat organitzativa de l'Administració. No obstant això, es donarà l'opció d'integrar-se com a personal estatutari, en la categoria professional que corresponga d'acord amb la llista d'homologacions de l'annex II.  
D'altra banda, atès que la resta dels serveis del centre de Planificació Familiar ha estat feta a l'empara de contractes administratius de prestació professional de serveis, i com que no hi ha personal a transferir que faça les esmentades funcions, i amb la finalitat que el servei es continue prestant, la Generalitat Valenciana crearà els llocs de psicòleg i d'auxiliar administratiu, que seran proveïts mitjançant nomenaments de personal estatutari interí fins a la cobertura definitiva dels esmentats llocs o bé es cobriran les funcions d'auxiliar administratiu amb el personal de la Conselleria de Sanitat i Consum de la zona bàsica de salut.  
B) L'Ajuntament de Villena notificarà al personal allistat en l'annex III, el seu traspàs a la Generalitat Valenciana. Igualment, trametrà a la Conselleria de Sanitat i Consum, abans del dia 1 de setembre de 1995, una còpia certificada de tots els expedients del personal i, també, dels certificats d'havers referits a la data immediatament anterior a la data de transferència.  
Quart. La data d'efectivitat de la transferència  
Les transferències i el traspàs d'aquest acord seran efectius a partir del dia 1 de setembre de 1995.  
El contingut d'aquest acord, en forma de conveni, serà sotmès a l'aprovació del ple de l'ajuntament i del Govern Valencià, com estipula l'article 7 del Decret 109/1988, de 18 de juliol, del Govern Valencià.  
Cinquè  
Per contribuir al finançament de les despeses produïdes per la prestació del Servei de Planificació Familiar i Sexualitat des de l'1 de gener de 1995 fins a la data en què serà vigent aquesta transferència, la Conselleria de Sanitat i Consum abonarà a l'Ajuntament de Villena, a càrrec de l'aplicació pressupostària 64.00.083.26.4, després de la certificació de l'interventor municipal, una compensació econòmica. L'import no excedirà de la quantitat de 7.002.792 pessetes.  
Per la Generalitat Valenciana, el conseller de Sanitat y Consum: Joaquín Colomer Sala.  
Per l'Ajuntament de Villena, l'alcalde: Vicente Rodes Amorós.  
ANNEX I  
Conveni Generalitat Valenciana i l'Ajuntament de Villena  
Béns adscrits als serveis que es traspassen  
Immobles:  
Mentre els serveis que es traspassen s'integren al centre de salut corresponent de la Conselleria de Sanitat i Consum, se cedeixen en ús gratuït les següents dependències, que formen la seu on actualment es troben realitzant les seues funcions:  
- Local de propietat municipal situat a Villena, carrer d'Escalona, núm. 8, baixos, amb una superfície total de 57,41 metres quadrats, distribuïts en una secretaria, en un corredor, en un lavabo, en una consulta del psicòleg i en una consulta del metge. Figura en l'inventari municipal de béns i de drets amb el número 65.   
Material clínic:  
1 taula de ginecologia  
1 estufa de calor sec   
1 microscopi  
1 colposcopi  
1 llum de sala d'operacions  
1 focus de llum  
2 tamborets  
2 taules auxiliars  
1 mampara  
1 paperera (safata)  
1 paperera de pedal  
3 poteres  
1 vitrina   
1 capsa d'acer inoxidable gran  
1 capsa d'acer inoxidable menuda  
5 safates   
3 capses de cirurgia menor  
1 joc de tiges de Hedgard  
2 histeròmetres  
1 pinça de biòpsia  
10 pinces portatorundes  
3 pinces de garfi Braun  
5 pinces ALLIS TISS 15 cm  
2 pinces ALLIS TISS 19 cm  
4 pinces BACKHAUS TOWEL  
1 pinça de dissecció llarga  
2 pinces de dissecció curtes  
1 estisores rectes llargues  
1 estisores corbes llargues  
1 estisores corbes mitjanes  
1 estisores corbes curtes  
1 portaagulles  
2 espèculs 95.0010  
5 espèculs 95.0197  
12 espèculs 95.0198  
6 espèculs 95.0199  
Material d'oficina:  
1 armari d'arxiu  
1 prestatgeria  
1 fitxer  
ANNEX II  
Conveni Generalitat Valenciana i l'Ajuntament de Villena  
Taula d'homologacions  
Denominació anterior Denominació actual  
Metge Metge de CPF  
ANNEX III  
Conveni Generalitat Valenciana i l'Ajuntament de Villena  
 Lloc Règim  
Nom i cognoms DNI de treball jurídic  
Isabel Mª. Silva Reus 75.785.861 Metgessa PF Laboral fix


Còpia Permalink ELI